Η ***Ζοράνα Μιχαΐλοβιτς*** (Σερβικά: Зорана Михајловић, γεννημένη στις 5 Μαΐου 1970) είναι Σέρβα πολιτικός. Υπηρετεί ως Αντιπρόεδρος και Υπουργός Κατασκευών, Μεταφορών και Υποδομών στην Κυβέρνηση της Σερβίας από τις 27 Απριλίου 2014.

Πρώτα χρόνια και εκπαίδευση
---------------------------

Η Μιχαΐλοβιτς γεννήθηκε τον Μάιο του 1970 στην Τούζλα της Βοσνίας-Ερζεγοβίνης, αλλά τελείωσε το δημοτικό και το γυμνάσιο στο Βελιγράδι της Σερβίας. Αποφοίτησε από την Οικονομική Σχολή του Πανεπιστημίου του Βελιγραδίου  το 1993 με πτυχίο στο Εξωτερικό και το Εσωτερικό Εμπόριο. Η διατριβή της είχε τίτλο *Ενεργειακοί πόροι στην Ευρωπαϊκή Οικονομική Κοινότητα*. Έλαβε το μεταπτυχιακό δίπλωμα της το 1998 από την Σχολή Οικονομικών με εξεδίκευση στον ενεργειακό τομέα της Σερβίας και επιλεγμένων ευρωπαϊκων χωρών όπως η Γαλλία, η Γερμανία και η Σουηδία. 

Η Μιχαΐλοβιτς απέκτησε διδακτορικό πτυχίο το 2001 από τη Σχολή Οικονομικών με τη διατριβή στην Ενέργεια και Οικονομική Ανάπτυξη και τις Αναλύσεις αλληλεξάρτησης μεταξύ Σερβίας και χωρών της Ευρωπαϊκής Ένωσης. Το 2006, έγινε ερευνήτρια συνεργάτιδα στη Σχολή Οικονομικών και από το 2008 είναι αναπληρώτρια καθηγήτρια στο Πανεπιστήμιο Megatrend.
Έχει δημοσιεύσει τρία βιβλία στα Σερβικά και πολλά επιστημονικά άρθρα σε ένα εθνικό περιοδικό (επίσης στα Σερβικά).

Επαγγελματική καριέρα
---------------------

Η Μιχαΐλοβιτς εργάστηκε για σχεδόν 15 χρόνια στο επάγγελμά της ως καθηγήτρια Λογιστικής και Επιχειρηματικής Οικονομίας στο 1ο Γυμνάσιο Οικονομικών στο Βελιγράδι. Από το 1996 έως το 2006, εργάστηκε στη βιομηχανία ηλεκτρικής ενέργειας της Σερβίας (EPS), στη δημόσια εταιρεία Elektroistok για τις ηλεκτρικές μεταφορές ηλεκτρικής ενέργειας. Ήταν μέλος του διοικητικού συμβουλίου της EPS από το 2004 έως το 2007. Από το 2008, εργάστηκε ως αναπληρώτρια καθηγήτρια στο Πανεπιστήμιο Megatrend στο Βελιγράδι.

Πολιτική καριέρα
----------------

Η Μιχαΐλοβιτς ξεκίνησε την πολιτική της καριέρα ως μέλος του κόμματος G17+. Κατά τη διάρκεια αυτής της περιόδου εργάστηκε ως σύμβουλος για την ενέργεια και την προστασία του περιβάλλοντος στην Μιρολγιάμπ Λάμπους, αντιπρόεδρο της κυβέρνησης της Σερβίας. Ήταν επικεφαλής του Τομέα για την Πολιτική Ενέργειας και Προστασίας του Περιβάλλοντος και από το 2005 έως το 2006 ήταν επίσης επικεφαλής του Υπουργικού Συμβουλίου.

Η Μιχαΐλοβιτς προσχώρησε στο Σερβικό Προοδευτικό Κόμμα τον Απρίλιο του 2010. Σύντομα έγινε μέλος της Εκτελεστικής Επιτροπής του Κόμματος. Κατά τη διάρκεια της εκστρατείας του 2012 για τις σερβικές γενικές εκλογές, η Ζοράνα Μιχαΐλοβιτς ήταν ηγέτιδα στην εκστρατεία για το Προοδευτικό Κόμμα.

Στις 27 Ιουλίου 2012, η Μιχαΐλοβιτς εξελέγη Υπουργός Ενέργειας, Ανάπτυξης και Προστασίας του Περιβάλλοντος στην κυβέρνηση της Σερβίας.

Τον Φεβρουάριο του 2017, ο Πρωθυπουργός της Σερβίας Αλεξάνταρ Βούτσιτς αποφάσισε να θέσει υποψηφιότητα για τις προεδρικές εκλογές του 2017 στη Σερβία, τις οποίες κέρδισε από τον πρώτο γύρο και ορκίστηκε ως Πρόεδρος της Σερβίας στις 31 Μαΐου 2017. Μερικές εβδομάδες αργότερα, έδωσε εντολή στην Άνα Μπρνάμπιτς να σχηματίσει το κυβερνητικό υπουργικό συμβούλιο. Στις 29 Ιουνίου 2017, σχηματίστηκε το υπουργικό συμβούλιο της Μπρνάμπιτς, με την Μιχαΐλοβιτς να διατηρεί το αξίωμά της.

Προσωπική ζωή
-------------

Η Μιχαΐλοβιτς μιλάει άπταιστα αγγλικά και έχει γνώση γαλλικών και ιταλικών. Έχει έναν γιο τον Ντράγκαν Μιχαΐλοβιτς.

Παραπομπές
----------

1. ↑  Naprednjaci izabrali kandidate za ministre *RTS* 22 July 2012. Retrieved 27 July 2012. (in Serbian)
2. ↑  Biography of Zorana Mihajlović *Serbian Government* Ανακτήθηκε 27 Ιουλίου 2012. (Σερβικά)
3. ↑  Biography from Megatrend University
4. ↑  List of published books and papers Αρχειοθετήθηκε June 16, 2012, στο Wayback Machine.
5. ↑  Zorana Mihajlović, Economist - biography
6. ↑
7. ↑  Istinomer:Zorana Mihajlović Milanović Αρχειοθετήθηκε June 8, 2012, στο Wayback Machine.
8. ↑  New cabinet elected; PM, ministers take oath of office Αρχειοθετήθηκε November 13, 2013, στο Wayback Machine. *B92* 27 July 2012. Retrieved 27 July 2012.
9. ↑  «SNS: Jednoglasno - Vučić kandidat za predsednika» (στα sr). *b92.net*. Tanjug. 14 February 2017.. Ανακτήθηκε στις 29 June 2017.
10. ↑  «Vucic Sworn in as Serbia's New President Amid Protests». *usnews.com*. 31 May 2017.. Ανακτήθηκε στις 29 June 2017.
11. ↑  «Vučić: Kandidat za predsednika Vlade je Ana Brnabić» (στα sr). *b92.net*. 15 June 2017.. Ανακτήθηκε στις 29 June 2017.
12. ↑  «Kabinet Ane Brnabić položio zakletvu» (στα sr). *danas.rs* (Danas Online).. Ανακτήθηκε στις 29 June 2017.
13. ↑  Surk, Barbara. «Serbia Gets Its First Female, and First Openly Gay, Premier». *nytimes.com* (The New York Times).. Ανακτήθηκε στις 29 June 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζοράνα Μιχαΐλοβιτς** |

* Official Biography of Minister of Energy, Development and Environmental Protection

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 28156372254107540646
* GND: 1190908034

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |